Aros kry nuwe uitvoerende hoof | Maroela Media
Aros kry nuwe uitvoerende hoof
31 Julie 2015
Niclaas Roets, Aros se nuwe uitvoerende hoof (middel) saam met die ondervoorsitter, Heleen Viljoen, en voorsitter, Samantha Kvalsvig, van die instelling se nuwe studenteraad. Foto: Aros.ac.za
Dalene de Vente
Aros se nuwe uitvoerende hoof, Niclaas Roets, is op 22 Julie 2015 ingehuldig. Roets vervul reeds van Januarie 2015 af dié rol. Die inhuldigingsfunksie het by die Gereformeerde kerk, Die Kandelaar, in Waverley plaasgevind en verskeie belanghebbendes in die Moot-gemeenskap het dit bygewoon.
Niclaas Roets was al sedert 2004 betrokke by Aros. Roets het ŉ MCom-graad en 12 jaar ondervinding as geoktrooieerde rekenmeester. Hy het in sy toespraak gesê: “Ek is vanaand ten diepste bewus van dié wat my lewe gerig en gevorm het.” Roets het ook genoem dat dit vir hom ŉ groot voorreg is om Aros te dien.
Aros is ŉ onderwysopleidingsinstansie in Pretoria wat ŉ BEd Grondslagfase-graad aanbied. Dié opleiding is gegrond op ŉ Christelike fondament. Verlede jaar kon Aros met dankbaarheid sy tienjarige bestaan vier.
Vanjaar was vir Aros ŉ geseënde jaar, met die Graad R-onderwysdiploma wat goedgekeur is en van 2016 af in werking gestel word. In Junie het Aros ook ŉ nuwe bedryfsbestuurder, Lukas Hurn, aangestel.
Verligting vir motoriste
Verkoolde liggaam in gesteelde motor gevind
George · 3 jaar gelede
Puik werk Aros. Baie seën op julle werk.
Trots op jou Sammy, well done girl!